[bookmark: _heading=h.u686mdteieem]Proiect didactic la limba și literatura română, clasa a XII-a
UÎ „9”, lecția 13
            Tema: Plurilingvism și interculturalitate. Promovarea valorilor interculturale
            Tipul lecției: Atelier de lectură și discuție 1
Unități de competență: 
1.1. Argumentarea conceptelor plurilingvism și interculturalitate.
1.2. Exprimarea identității lingvistice și culturale proprii.
3.4. Integrarea noțiunilor de teorie literară și a platformelor estetice în interpretarea textului literar și de graniță.
6.2. Integrarea experiențelor lingvistice și de lectură în diferite contexte școlare, sociale și culturale.
         Obiective operaționale:
O1 Să utilizeze,  în contexte personale și culturale, termenii plurilingvism și interculturalitate.
O2 Să analizeze relația individului cu limba maternă și limbile străine, pornind de la textele studiate.
O3 Să argumenteze importanța interculturalității într-o societate globalizată.
O4 Să creeze un produs vizual care sintetizează o viziune personală asupra valorilor interculturale.
         Resurse didactice: 
· Manualul de limba și literatura română, clasa a XII-a, 2025, avizat de MEC; 
· Negară L., Sărbușan G., Caietul elevului, clasa a XII-a, Chișinău, CARTIER, 2024;
	Etape ale activității didactice
	Obiective
	Demers acțional
	Timp
	Tehnologia realizării (Metodă/Formă de activitate)

	Evocare

	O1
	→Elevii completează liber următoarele afirmații:
▶ Limba mea maternă este...
▶ Știu să comunic și în alte limbi, precum...
▶ A fi cetățean într-o epocă a globalizării presupune să cunoști...
▶ Întâlnirea „celuilalt” care e străin de tine, care are altă limbă, altă cultură presupune o deschidere față de...
▶ Eu simt față de cei diferiți de mine că...
▶ Lumea globalizată se definește prin...
▶Un spirit european se definește prin...
▶Documentele care certifică nevoia de interculturalitate și plurilingvism sunt...
	5 min.



	Brainstorming



	Realizarea sensului
	O1; O2













	→ Elevii sunt provocați să discute în grup:
· Într-o lume dinamică, deschisă și globalizantă, oamenii se definesc printr-o continuă interconectare, prin diversitate culturală, solidaritate globală, egalitate, respectarea drepturilor omului și prin sustenabilitate. În acest context, cum considerați că se modifică raportul individului cu limba maternă și cu celelalte limbi?
→Gabriela Melinescu este una dintre autoarele care au plecat în exil. Se tratează tema limbii materne și a deschiderii spre alte limbi străine atât în volumele diaristice (Jurnalul suedez), cât și în romanul Acasă printre străini.
→ Elevii citesc următoarea secvență de text și analizează relația personajului cu limba maternă, apoi răspund la întrebări în baza  fragmentului: 
· Care considerați că e diferența dintre cum un vorbitor receptează limbile străine în exil versus într-o lume liberă și democratică?
· Plurilingvismul descrie capacitatea unui individ de a comunica în mai multe limbi. Considerați că influențează celelalte limbi raportarea unui vorbitor la limba maternă? Poziționați-vă în răspunsul vostru într-un dialog cu textul selectat.
· De ce considerați că plurilingvismul este unul dintre principiile fundamentale ale europenismului?
· Dezbatere în grup extins:
· De ce considerați că plurilingvismul este un principiu al europenismului?
· Cum contribuie interculturalitatea la formarea unei conștiințe globale?
	20 de min.






























10 min.
	Discuții de grup






Conversație euristică 







Lectură individuală


Observare ghidată
Discuție ghidată












Dezbatere

	Reflecție

	O3
	· Activitate pentru reflecție: 
→ Formulează o metaforă sau analogie care exprimă ce înseamnă pentru tine să trăiești între mai multe limbi și culturi.
	7 min.


	Exercițiul de creativitate, individual


	Extindere
	O4
	· Tema de casă:
→Pornind de la afirmația referitoare la interculturalitate, elevii realizează un poster care să reprezinte esența acestui concept. (Anexa 1)
	3 min.
	Explicația temei de casă. 
Poster 




ANEXA 1. Material-suport

    „Cine spune intercultural spune în mod necesar, plecând de la sensul plenar al prefixului inter-: interacțiune, schimb, deschidere, reciprocitate, solidaritate obiectivă. Spune, de asemenea, dând deplinul sens termenului cultură: recunoașterea valorilor, a modurilor de viață, a reprezentărilor simbolice la care se raportează ființele umane, indivizii sau societățile, în interacțiunea lor cu altul și în înțelegerea lumii, recunoașterea importanței lor, identificarea interacțiunilor care intervin simultan între multiplele registre ale aceleiași culturi și între diferite culturi.”
(Micheline Rey, în Constantin Cucoș, Pedagogie)


